বাংলাদেশ-ভারত সীমান্তে অনুপ্রবেশ নিয়ে দু দেশই অনেক বেশি চিন্তিত।কথিত বাংলাদেশীদের অনুপ্রবেশ রুখতে ভারতের কেন্দ্রীয় সরকারের নানা পদক্ষেপের কথা তুলে ধরেন ভারতের স্বরাষ্ট্রমন্ত্রী রাজনাথ সিং। তিনি বলেন, কিছুদিন আগে তিনি ভারত-বাংলাদেশ সীমান্ত পরিদর্শন করেছেন এবং বাংলাদেশ সরকারের সঙ্গে আলোচনাও করেছেন। রাজনাথ সিং বলেন, ‘আমাদের কিছু সময় দরকার। এরপরই ভারত-বাংলাদেশ সীমান্ত একেবারে বন্ধ করে দেব। তখন কেউ আর বাংলাদেশ থেকে এভাবে আসতে পারবে না।’এ ব্যাপারে আমরা ইসরাইলের সাহায্য নিতে পারি। আর এজন্য ভারত-বাংলাদেশ সীমান্ত দিয়ে অনুপ্রবেশ ও চোরাচালান বন্ধে খুব শিগগিরি চালু হতে যাচ্ছে ইসরাইলি মডেল। কোলকাতা থেকে প্রকাশিত এক বাংলা দৈনিকে প্রকাশিত হয়েছে যে, আগামী বছর থেকে সীমান্তে ইসরাইলি প্রযুক্তি ব্যবহার করে অত্যাধুনিক বেড়া নির্মান করা হবে।